റെയ്ഡില് ഞാനും പങ്കെടുത്തുലഹരിക്കേസില് വെളിപ്പെടുത്തലുമായി ബി.ജെ.പി നേതാവ് നടന് ഷാരൂഖ് ഖാന്റെ മകന് ആര്യന് ഖാന് ഉള്പ്പെടെയുള്ള മുംബൈ ആഡംബരക്കപ്പല് ലഹരിക്കേസിലെ നാര്കോട്ടിക്സ് കണ്ട്രോള് ബ്യൂറോ റെയ്ഡില് താനും പങ്കെടുത്തതായി ബി.ജെ.പി നേതാവിന്റെ വെളിപ്പെടുത്തല്. ബി.ജെ.പി നേതാവായ മനീഷ് ഭനുഷാലിയാണ് ആഡംബര കപ്പലിലെ റെയ്ഡില് പങ്കെടുത്തതായി വെളിപ്പെടുത്തിയത്. എന്സിബി റെയ്ഡില് അറസ്റ്റിലായവര്ക്കൊപ്പം എത്തിയവര്ക്ക് ബിജെപിയുമായി ബന്ധമുണ്ടെന്നും ഒരാള് ബിജെപി വൈസ് പ്രസിഡന്റ് പദവി വഹിക്കുന്നുണ്ടെന്നും നാഷണലിസ്റ്റ് കോണ്ഗ്രസ് പാര്ട്ടി ആരോപണങ്ങള് ഉയര്ത്തിയതിന് പിന്നാലെയാണ് ബിജെപി നേതാവിന്റെ വെളിപ്പെടുത്തല്. ആഡംബര കപ്പലിലെ ലഹരി പാര്ട്ടിയെ കുറിച്ച് തനിക്ക് ഒക്ടോബര് ഒന്നിന് തന്നെ വിവരം ലഭിച്ചിരുന്നുവെന്നാണ് മനീഷ് ഭന്ഷാലി അവകാശപ്പെടുന്നത്. എന്.സി.ബിയെ സമീപിക്കാന് തന്റെ സുഹൃത്താണ് നിര്ദേശിച്ചതെന്നും അദ്ദേഹം വെളിപ്പെടുത്തുന്നു.അറസ്റ്റുകള്ക്ക് തൊട്ടുപിന്നാലെ, അറസ്റ്റിലായ ആളുകളെ എന്സിബി ഓഫീസിലേക്ക് കൊണ്ടുപോകുന്നതിന്റെ ദൃശ്യങ്ങള് പുറത്തുവന്നിരുന്നു. ആര്യന് ഖാന്റെ കൈ പിടിച്ച് എന്സിബി ഓഫീസിനുള്ളില് കൊണ്ടുപോകുന്നത് കെ പി ഗോസവി എന്ന വ്യക്തിയാണ്. തുടര്ന്ന് എന്സിബി ഓഫീസിനുള്ളില് ഖാനുമൊത്തുള്ള ഒരു ഫോട്ടോയും പുറത്തിറങ്ങി. ഗോസവി ഒരു എന്സിബി ഉദ്യോഗസ്ഥനല്ലെന്ന് എന്സിബി ഉദ്യോഗസ്ഥര് പിന്നീട് അവകാശപ്പെട്ടു. അദ്ദേഹം ഒരു ഉദ്യോഗസ്ഥനല്ലെങ്കില്, ഖാനുമായി എന്സിബി ഓഫീസില് അദ്ദേഹം എന്താണ് ചെയ്യുന്നത്? എന്സിപി വക്താവും മഹാരാഷ്ട്ര കാബിനറ്റ് മന്ത്രിയുമായ നവാബ് മാലിക് പറഞ്ഞു.മുംബൈ തീരത്തെ കോര്ഡിലിയ ക്രൂയിസ് എന്ന ആഡംബര കപ്പലില് മയക്കുമരുന്ന് പാര്ട്ടി നടത്തിയതിനാണ് ഷാരൂഖ് ഖാനിന്റെ മകന് ആര്യന് ഖാന് ഉള്പ്പെടെ പിടിയിലായത്.